MrsKorea & mily2 nélkül ez az epizód nem jöhetett volna létre.
Felség! Felség!
Felség! Rossz hírem van...! Mit tegyünk...?
~ 6. rész ~
- Ez... - ő Han eunuch.
Nem jelent meg a megbeszélt időpontpontban, de azért reméltem, hogy nem esett baja.
Nem tudtam, hogy végeztek vele...
Ezt ők tették?
Hát ez is az ő munkájuk?
- Látnom kell a holttestet. - Felség!
Elmegyek a Nyomozóhivatalba, és kiderítem, hogyan halt meg, és hogy ki ölte meg!
- Ne, Felség! - Állj félre!
Nem lehet, Felség! Nem derülhet ki, hogy ön vizsgálódik az ügyben.
- Állj félre! - Felség!
Mit találhatna, ha átvizsgálná a holttestet?
Nem hagyhattak rajta semmilyen nyomot.
Akkor mihez kezdene?
Ha a Nyomozóhivatalhoz fordul, arról az egész palota tudomást szerez majd. Akkor mi történne Felségeddel?
Mindenkinél jobban tudja, hogy csak újabb ürügyet adna nekik arra, hogy őrültnek titulálják!
Ismét felhasználnák ön ellen az egész nyomozást!
Nem számít, mit mondanak.
Olyan közel vagyunk ahhoz, hogy elkapjuk őket!
Ki kell derítenem. Rá kell jönnöm, ki áll az egész mögött!
Felség!
Nam tisztviselő!
Nyugton kell maradnia, Felség! Nem szabad tennie semmit!
Kérem, büntessen meg a szemtelenségemért, Felség!
Kérem, büntessen meg, amiért nem tudok jobb tanáccsal szolgálni, Felség! Nem vagyok hűséges szolgája!
De... nem szabad megadnia nekik, amit akarnak.
El kell fojtania az érzéseit, és ki kell bírnia még egy kicsit, Felség!
Han tisztviselőnek vannak rokonai?
Igen, Felség. A felesége és az édesanyja.
Gondoskodj róluk.
És meg ne halljam még egyszer, hogy hűtlenségről beszélsz nekem.
A te hűséges szolgálatod volt az, ami annyi éven át megvédte az életemet.
Fels-... Felség!
Kérem, várjon egy kicsit, Felség!
- Mi ez? - Ez Han tisztviselő batyuja!
Az a gyermek éppen ezt rajzolta.
Nézze, ez szemétbe dobott papírra és kiöntésre szánt tintával készült.
Kérem, kegyelmezzen, Uram! Ő sosem tudna lopni az Akadémiáról!
Erről majd csak akkor tudunk megbizonyosodni, ha átnéztük a készleteinket.
Uram!
Kérem, kegyelmezzen, Uram!
Uram!
Hol van a tinta? Hiányzik két üveggel!
Újra át fogjuk számolni.
- Song Yeon! - Uram!
- Gyere ki! - Hogyan?
- Gyere ki most! - Hová megyünk?
- Indulás! - Uram!
- Micsoda? Megszökni? - Igen, mássz fel a vállamra, és kapaszkodj fel a falra!
- De... - Épp most nézik át a készleteket! Bajban vagy!
De én nem loptam el semmit!
Tudom, hogy nem loptál! De az emberek ki-be járkálnak itt, az Akadémián.
Ha bármi is hiányzik, biztos, hogy rád fogják kenni!
Legutóbb egy királyi festő is így járt. Ha ezt vele megcsinálták, veled ugyanúgy megtehetik, hiszen Damo vagy!
Halálra botozhatnak!
Ebben a helyzetben a legjobb, amit tehetsz, az a menekülés!
- De... De uram... - Siess!
- A raktárban van? - Igen, Uram.
Uram!
Hol van? Hol van ez az átkozott lány?
Nem láttátok?
Nem láttátok Sung Song Yeont?
Nem látta valaki Sung Song Yeont?
Látta valaki Sung Song Yeont?
- Te alávaló! Mit művelsz te ott? - Uram!
Hogyan tudtál kijönni a...?
Meg akartál szökni?
- Nem, én nem... - Te szégyentelen! Megpróbáltál elmenekülni!
Gondoskodom róla, hogy megkapd érte a büntetésed!
- Vigyétek el, és készítsétek elő a verésre! - Igenis, Uram!
Uram! Ne! Nem akartam megszökni!
Ez Han tisztviselő kézírása.
~ Kínai karaktereket olvas ~
Aki feketét visel, annak nem szabad a víz közelébe mennie.
Ez... ez mit jelent?
Ez egy kódolt szöveg. Nincs direkt jelentése, de ha közelebbről megvizsgáljuk, fény derülhet a titkos üzenetre.
Kódolt üzenetet hagyott nekünk, ez azt jelenti, hogy titokban valamit közölni akart velünk.
Várj!
Ez...!
Nézd.
Ha fekete ruhát viselsz... azért kell elkerülnöd a vizet...
mert ha az anyag vizes lesz,
ereszteni kezdi a színét.
Látod, mi maradt?
A "tiszta" szó írásjele.
Így igaz. Han tisztviselő az életét áldozta azért, hogy ezt elmondhassa nekünk.
Ez a "Qing" jele a "Qing Kína" kifejezésből. Valami olyan dologról lehet szó, ami Kínával kapcsolatos.
Mire gondol, Felség? Ha Kínával kapcsolatos, akkor...
Ez azt jelenti, hogy valaki meg akarja zavarni a kínai nagykövet érkezését?
Egy kód... egy titkos üzenet Han tisztviselőtől, a kínai nagykövet érkezésével kapcsolatban...
Vajon mire utal?
Hívjátok ide őket. És a többi munkást is!
Azt mondtam, nem!
- Nem? - Így van! Nem verekszem többé.
Tudod, mi a jutalom? Nem pénz! Ha ezt megtesszük, egy kormányhivatalnok támogatni fog minket!
Nem érdekel, ki fog minket támogatni. Úgyse akartam sose a bandádhoz tartozni.
Te...! És ha kilépsz? Mit fogsz akkor csinálni?
- Jelentkezek a Katonai Felvételi Vizsgára. - Micsoda? A Katonai Felvételi Vizsgára?
Katonatiszt lesz belőled? Ez komoly?
Igen... Így van! Szóval ne is keress többé!
- Ez amiatt a lány miatt van, akivel együtt élsz? - Hogy?
Ágyba bújik veled, ha megkapod a vörös jelvényt? (Vörös Jelvény - jelvény a katonai szolgálatot teljesítőknek)
Mit mondtál?
Ez itt 50 yang.
Azt hiszed talán, a te képességeiddel könnyedén átmész azon a vizsgán?
Előbb tedd őt asszonyoddá!
Fogd ezt, és vegyél neki egy szép menyasszonyi fejdíszt!
Szükségünk van rád. Csak most az egyszer, utoljára, rendben?
Jól van. Most utoljára.
Átkozott Park Dae Su! Hol voltál?
- Mit nyaggatsz már megint? - Bajban vagyunk, te bolond!
- Song Yeon bajban van! - Micsoda?
Az Akadémiára mentem, hogy leszállítsam nekik a papírt, amikor hallottam, hogy alaptalanul megvádolták valamivel, és el fogják bocsátani!
Uram, kérem, tegyen valamit!
Nem loptam semmit az Akadémia készleteiből, és nem is akartam megszökni!
Elhallgass, te szégyentelen! Ki engedte meg, hogy megszólalj?
Mivel semmi sem hiányzik a raktárakból, csupán el akartalak küldeni.
De meg akartál szökni. Így biztos bűnös vagy!
A bűnei miatt pedig 30 botütést érdemel, és elbocsáttatik az Akadémiáról.
Hát legyen.
- Mérjetek rá 30 ütést! - Igenis, Uram!
Ha 30 ütést kap, abba bele is halhat! Semmi sem hiányzik, kegyelmezzen neki...
Nem kaptál engedélyt arra, hogy megszólalj. Gyerünk, üssétek!
- Igenis, Uram! - Bocsásson meg, Uram! Kérem, bocsásson meg!
- Bocsásson meg csak most az egyszer! - Mi folyik itt?
Az Akadémia a művészetek otthona. Hogyan bánthatnánk itt bárkit is?
- Bocsásson meg, Igazgató Úr. Ez a lány bűnösnek ta-... - Tak festő!
Úgy hallottam, ellenőriztette a tartalékainkat. Mi hiányzott?
Én... Nos, igazából semmi lényeges nem hiányzott...
Miről beszél? Semmi sem hiányzik, de mégis elveretné ezt a lányt?
Én adtam rá engedélyt, Uram.
Nem lopott semmit, de olyan szemtelenségre vetemedett, hogy rajzolni mert itt, az Akadémián.
Ezzel példát statuálunk az Akadémián. Kérem, hagyja, hogy folytassuk.
Ezt nem tehetem. Engedjék el a lányt.
- De én már... - Nem a maga szava dönt az Akadémián. Hanem az enyém!
De ez a Damo megszegte a törvényt, és festett egy képet! Hogyan hagyhatnánk ezt büntetlenül...?
- Hol van ez törvénybe iktatva? - Micsoda?
Világosíts fel. Milyen törvény mondja ki, hogy egy Damo nem vehet a kezébe ecsetet?
Sose hallottam, hogy egy Damo ne firkálhatna össze hulladék papírt.
Hozzátok elém ezt a törvényt, ami megtiltja. Csak akkor hagyom, hogy folytassátok.
- Mit álldogáltok itt? Eresszétek el! - Igenis, Uram!
Jól vagy?
Song Yeon, jól vagy?
Köszönöm! Köszönöm, Uram!
Ez a festmény volt az asztalomon. Ezt festette ez a Damo?
Igen.
Úgy tűnik, már látott képet Őfelségéről.
Hogyan?
Kérem, ne aggódjon. Gondoskodok róla, hogy ez ne történjen meg még egyszer.
Hány Damo fogja kísérni a Királyi Festőket a palotába?
Damo? Azt hiszem, négy.
De miért kérdezi?
Köszönöm, Uram! Köszönöm!
Ha tudnád, hogy aggódtam érted...! Az égiek megint kegyesek voltak veled!
Sajnálom, ha aggodalmat okoztam.
- Ha kész vagy, menj, és mosd ki a szennyest. - Igenis.
Song Yeon! Song Yeon!
- Uram! - Fontos hírek! Fontos hírek!
Uram!
- Fontos hírek? Miről van szó? - Elvisz magával!
Park Igazgató Úr magával visz téged a palotába!
Hogy érti ezt?
Magával visz a palotába? Segítőt csinál belőlem?
Igen! Damo kísérőként fogsz mellette dolgozni.
Én sem értem igazán.
Song Yeon!
Ne gyere utánam!
Te meg ki vagy?
Van itt egy kis dolgom. Szóval állj félre, míg szépen mondom!
Hordd el magad, mielőtt szólok az őrségnek!
Dae Su, nem kellene ellenszegülnöd ezeknek a tisztességes embereknek.
Menj innen, bácsikám! Jól van, akkor szúrj szíven, és állj félre!
Azért jöttem, hogy elvigyem innen Song Yeont, te gazfickó! SZóval állj félre!
- Dae Su! - Song Yeon!
- Bácsikám! - Song Yeon!
Song Yeon, jól vagy? Bántottak?
Dae Su, elvisznek a palotába. Bácsikám, bejuthatok a palotába!
A... palotába? Hogy érted ezt?
Kiválasztottak, hogy Damo kísérő legyek! Ezért mehetek a palotába, Dae Su!
Most biztos nagyon boldog vagy!
El se hiszem, hogy Damo kísérő lett belőlem.
Még azok a lányok sem kaptak ilyen lehetőséget, akik már 10 éve itt dolgoznak, de nekem mégis sikerült!
Olyan együgyű vagy. Azt már elfelejtetted, hogy alig úsztál meg 30 botütést?
Olyan boldog vagyok, hogy teljesen kiment a fejemből!
Akárhogy is legyen, mostantól csak itthon kellene festened. Majd veszek neked ecsetet meg tintát.
- Megbolondultál? Az nagyon drága! - Amiatt csak ne aggódj! Veszek neked ecsetet, melyet a szarvas szőréből készítettek.
Gondolod... Gondolod, hogy találkozhatsz majd Őfelségével?
Jó lenne, ha sikerülne.
Igen. Még ha csak távolról láthatnám...
Ha... ha találkoznánk, szerinted felismerne?
Szerinted emlékszik még ránk így, 9 év távlatából?
Hát, még ha nem is ismerne fel, mégiscsak örülnék, ha láthatnám. Te nem?
Ne légy mérges, ha a Herceg nem ismer majd meg. A te hibád, hogy ilyen csúnya nő lett belőled.
- Micsoda? - Hát nem tudod? Teljesen megváltoztál.
Olyan aranyos voltál kicsi korodban.
Hé! Meg akarsz halni?
Most nézd meg! Olyan durva vagy!
Ez fáj!
Nem hiszem el, hogy Damo kísérő lett belőle!
- Hogy hagyhatod, hogy itt legyen velünk? - Ne aggódj. Van egy tervem.
A nagykövet holnap érkezik, Felség.
Még nem késő.
Még megváltoztathatja az események sorrendjét, vagy a szervezésben részt vevő embereket.
Nem tudjuk, ki szövetkezik közülük ön ellen!
Nem, nem teszek ilyet.
De Felség!
Olyan emberek szervezik ezt a találkozót, akik jártasak a kínai hagyományokban.
Nélkülük nem tudnánk lebonyolítani ezt az eseményt.
Szigorú kereskedelmi korlátozásokkal kellett szembenéznünk a tavalyi incidens miatt.
Országunk népe szenvedett miatta.
Még ha nem is szeretnek, akkor is én vagyok ennek az országnak a trónörököse.
Nem kockáztathatom a boldogulásukat a saját életem miatt.
- De Felség...! - Lennie kell más megoldásnak.
Lennie kell más lehetőségnek.
Hogy érti ezt, Felség?
A nagykövet érkezésére szervezett fogadások sorrendjét teljesen meg akarja változtatni?
Pontosan így van.
Minden látogatás időpontját meg akarom változtatni.
Eddig mindig ugyanazt a sorrendet követtük, ha nagykövet érkezett az országba.
Most a lakomával fogjuk kezdeni.
Az államigazgatási látogatásoknál megváltoztatjuk a helyszíneket, hogy új vidékeket is láthasson a vendég.
De Felség, a nagykövet holnap már itt lesz.
Ha megváltoztatjuk a lakoma idejét, nehéz lesz...
A lakoma időpontjának megváltoztatásával a Királyi Konyha kerül a legnehezebb helyzetbe.
Már konzultáltam a Királyi Konyhával, és biztosítottak arról, hogy nem lesz fennakadás.
És a nagykövet köszöntését is más helyszínen szeretném intézni, olyan helyen, ahol még sohasem járt.
Mire gondol, Felség?
Hamarosan értesítem erről.
Most pedig nézzük át újra az időbeosztást.
Nemcsak az...
A hűbéri adományok raktára is So Gang lett Yanghwajin helyett.
A nagykövet lakosztályán is változtatott.
Minden bizonnyal megsejtett valamit.
Tényleg komolyan kell vennünk őt. Ki gondolta volna? Hiszen csak eunuchok segítik.
Hát nem egy okos kölyök?
Ha így haladunk, meg fogja változtatni az őrséget is, és akkor még nehezebb helyzetbe kerül a tervünk, Felség.
Talán ha lefújhatnánk az akciót...
- Kér még egy kis teát? - Felség!
Mit gondol, miért csap a Herceg ekkora felhajtást?
Azért, mert nem tud semmit.
Megpróbál mindent megváltoztatni, mert bizonytalan.
Szóval ne aggódjon Uraságod.
Meg kell tanulnia élvezni a szelet, még akkor is, ha csupán szelíd fuvallat, és akkor is, ha szélvihar.
Úgy hallottam, nem kis fejtörést okoztál a minisztereknek.
Eddig azt hittem, erre csak én vagyok képes, de úgy tűnik, ilyen téren te is tehetséges vagy!
Bocsásson meg, Felség.
Mivel azt mondtad, nem vagy bolond, úgy gondolom, a történteknek más oka is van azon kívül, hogy bosszantsd a minisztereket.
Tudod, mit csinálsz?
Igen, mindennel tisztában vagyok.
- De ha úgy gondolja, hogy az ötleteim helytelenek... - Nem, ezt nem mondtam.
Még ha nem is értek egyet veled, nem fogok mondani semmit.
Minden felelősség téged terhel a nagykövet látogatásával kapcsolatban.
Rajtad áll, hogy sikerre viszed a találkozót, vagy belebuksz.
De jól jegyezd meg.
Ha a találkozó zátonyra fut a felfordulás miatt, amit okoztál, mindenki téged fog okolni.
El kell majd fogadnod a döntésed következményeit.
A festékpor vajon hol lehet?
Itt van minden!
Ó, egy vonalzó.
Nahát, itt van még egy!
Atyaég, hiszen ez egy kínai tintáskészlet!
Szóval ezek azok a szarvasszőrből készült ecsetek...
Hát tényleg léteznek ezek a drága ecsetek!
Még mindig a festékport keresed? Azt hittem, hazamentél!
Még keresem őket. Nem találok semmit...
Siess, és hozz ki mindent! A lakomát áttették holnapra.
Micsoda? A lakomát más időpontban tartják?
Ha a lakoma holnap lesz, mi vajon mikor mehetünk haza? Nem csak négy nap múlva kellene lennie?
Ha holnap lesz a lakoma, akkor másnap mi is hazamehetünk, hiszen nem lesz több dolgunk a palotában.
Pedig már azt hittem, lesz egy kis időnk megnézni a palotát!
- Mondd csak, Sae Mo... - Igen?
A lakoma ideje alatt nekünk hol kell állnunk?
Látjuk... látjuk majd a Herceget onnan, ahol állni fogunk?
A Királyi Festőknek mindent és mindenkit le kell rajzolniuk, szóval szerintem ebbe a Herceg is beletartozik.
De miért kérdezed?
Ó, csak úgy.
- Megtaláltad az alapanyagokat? - Igen.
- Készíts egy kevés piros festékport. Meg tudod csinálni, ugye? - Persze.
- Most hol van a nagykövet? - Már meg kellett érkeznie a Rózsapavilonba.
Induljunk.
Hosszú utat tett meg, biztosan nagyon elfáradt.
Nem okozott semmilyen kellemetlenséget, hogy megváltoztattuk az időbeosztást?
Nem. Nagyon tetszett a táj, és nem is hittem volna, hogy ilyen hamar megérkezünk a fővárosba!
Tudom, hogy nagyon szeret utazni, ezért reménykedtem benne, hogy tetszeni fog az új útvonal.
Felség, honnan tudta, hogy szeretek utazni?
Olvastam az utazásai során írt feljegyzéseket.
Úgy éreztem, mintha én magam is ott lettem volna, olyan részletesen beszámolt azokról a tájakról.
Felséged olvasta a könyvemet?
Igen, nagyon tetszett.
Nagyon sok kérdésem volna önhöz. Mit szólna, ha egy pazar lakoma mellett beszélgetnénk?
- Megtiszteltetés lenne, Felség! - Menjünk hát.
Song Yeon, sietned kell. Mindjárt megyünk.
- Igenis, Uram. - Induljunk.
A Királyi Festőknek mindent és mindenkit le kell rajzolniuk, szóval szerintem ebbe a Herceg is beletartozik.
Song Yeon! Sung Song Yeon!
- Nekem szóltál? - Mit műveltél a festékanyaggal?
Miért? Valami baj van?
- Ez... Nem értem... - Ez nem piros, ez téglavörös!
Ilyen színt nem használhatunk a királyi festményeknél, nem tudtad?
Egészen biztos, hogy piros port használtam! Nem lehet másként!
Te voltál az egyetlen, aki a piros porral dolgozott. Ha nem te voltál az, aki ki lehetett?
Most mit tegyünk? Szükségünk van piros festékre!
- Menj és csináld újra. - Hogyan? De hát a lakoma kezdődik...
Így van! A lakoma mindjárt kezdődik, és szükségünk van a piros festékre!
Vagy azt szeretnéd, hogy a lakoma képei kárba vesszenek miattad?
Mit csináljak?
Jaj, Sung Song Yeon, te buta lány!
Nálad van a piros festék, igaz? Ostoba lány, hogy mersz a palotába jönni velünk?
Menjünk.
Ahogy a lakoma kezdetét veszi, senki se léphet be a helyszínre vagy hagyhatja el azt.
Győződjetek meg róla, hogy mindenből elegendő mennyiséget hozzatok magatokkal.
Igenis, Uram.
Nem látom Song Yeont.
Hol van Song Yeon? Nem láttátok?
Hasfájásra panaszkodott, ezért azt mondtam neki, pihenjen le.
Hasfájás? Ez furcsa. Nemrég láttam, és akkor még semmi baja sem volt.
Song Yeon nem jön veletek? Boldogulni fogtok nélküle?
Természetesen, Uram. Mi négyen mindent képesek leszünk elvégezni.
- Valóban? - Mivel mindenki elkészült, indulhatunk.
Jaj ne! Már biztos elkezdődött!
A Királyi Festők elindultak már a lakomára?
- Igen, épp most indultak el. - És mi van a festékekkel? Nálam van a piros.
Nem tudom. Nem mondták, hogy bármi hiányozna.
Mindent magukkal vittek.
Várjon! Akkor én most mit csináljak? Ha bemegyek a lakoma helyszínére...
A lakoma helyszínére? Oda már senki sem léphet be.
- Hogyan? - Amint a lakoma elkezdődött, senki sem léphet már be.
Nem tudtad?
Damo vagyok a Királyi Festészeti Akadémiáról. Kérem, engedjen be, fontos alapanyagot kell bevinnem.
Nem lehet. Menj innen!
Kérem, engedjen be. Bent kell lennem! Kérem!
- Vigyétek el! - Igenis!
Uram! Kérem! Uram!
Felség...
Talán ez volt az egyetlen esélyem.
Lehet, hogy soha többé nem jutok majd be a palotába.
Ó, nézd csak, itt van!
Ez öszvérszőr.
Ez itt szarvas szőre, ez pedig Wee Dam Bong szőre.
- Wee Dam Bong szőre? - Szőr egy tehén füléből.
Micsoda? Szőr egy tehén füléből? Ez undorító!
Micsoda fura dolgokból készítenek ecseteket!
Tényleg megveszed ezeket? Tudod te, mennyibe kerülnek?
Ne aggódj, van rá pénzem. Mennyibe kerülnek?
15 Yangba.
Megőrültél?
- Ennyire örülsz? - Igen, mert ha Song Yeon meglátja ezeket, elájul!
Hülyegyerek. Ha van pénzed, akkor az esküvődre kellene félretenned belőle.
- Song Yeon inkább ezeknek örülne. - Hogyan?
- Hiszen tudod: esze ágában sincs feleségül jönni hozzám. - Eunuch vagy talán?
- Micsoda? - Férfi vagy! Légy kemény és határozott...!
Tölt még egy kicsit?
Köszönöm!
Mivan veled, bácsikám? El kellett volna kapnod a derekát, és...
Eunuch vagyok.
Hé, Park Dae Su!
Jó, hogy látlak. Ráérsz ma éjjel?
- Ma éjjel? - Igen.
Mit jelentsen ez? Azt mondtad, csak három nap múlva esedékes!
- Megváltozott a terv. - Azt mondod, fel kell jutnunk arra a hajóra?
- Így van. - Minek? Megőrültél?
- Az egy kormányzati hajó! Őrökkel! - Ne aggódj!
- Nem lesznek útban. - Hogyhogy?
Menjünk.
Óvatosan!
Óvatosan azokkal a ládákkal!
Várj, ezt nem tehetjük. Ez az állam tulajdona!
Semmi bajunk nem eshet, ne aggódj!
- Hogyhogy? - Mondtam, hogy van egy támogatóm!
- Akkor sem lehet. Visszaadom a pénzt... - Te...!
- Gondolj a lányra, vagy a bácsikád életére. - Micsoda?
Már láttál mindent.
Ha most elmész, szerinted a támogatónk békén hagy majd titeket?
Mit mondtál?
Igyekezzetek!
Eddig semmi gyanúsat nem észleltünk.
A nagykövet nyugovóra tért mindenféle probléma nélkül.
Úgy véli, lemondtak a tervükről most, hogy megváltoztattuk az időbeosztást?
Talán, de a figyelmünk akkor sem lankadhat.
- Igen, jól odafigyelek majd... - Várj!
- Én vagyok az, Felség. - Te...?
Sokat aggódtunk a mai hibád miatt!
Sajnálom, bocsáss meg.
Cho Binak köszönd, volt olyan kegyes és azt hazudta, hogy beteg vagy.
Ha elmondta volna az igazat, azonnal kirúgtak volna.
Igen. Köszönöm.
Ha tényleg hálás vagy... tisztísd meg ezeket az ecseteket.
Holnap pedig útnak indulunk Tae Pyung Bang felé, szóval gondoskodj róla, hogy rend maradjon utánunk.
Igenis.
- Egyedül is odatalálok, ugye tudja, Felség? - Hogy aztán eltévedj?
Sajnálom, hogy gondot okoztam.
De azt beszélik, a holnapi vizsgán biztosan átmegyünk, ha iszunk a forrás vizéből.
Hogy hívnak? Kétszer találkoztunk, de még a nevedet sem tudom.
A nevem Song Hee, Felség. Nam Song Hee.
- Song Hee? - Igen, Felség.
Song Hee...
- Hasonlít egy barátom nevére. - Felségednek van barátja?
Hát persze! Nekem is vannak barátaim, mint neked.
És hogy hívják a barátját, Felség?
Song Yeonnak. Sung Song Yeonnak.
Növendék volt, akárcsak te.
Akkor most már udvarhölgy? Hol dolgozik? A Királyi Konyhán?
- Nem. - A raktáraknál?
- Nem. - Akkor hol van? Mondja meg, kérem!
Én sem tudom.
Nem tudom, hol lakik vagy hogy mit csinál mostanság.
De nagyon hiányzik nekem.
Azt sem tudom, látom-e még őt valaha.
Megérkeztünk. Ez az a forrás.
- Tessék, igyál belőle. - Köszönöm, Felség.
Hogy érti ezt?
A So Gangban őrzött hűbéri adományoknak nyoma veszett?
Mi történt? Hogyan lophatták el az adományokat?
Hogy történhetett ilyesmi? Han Miniszter, ön felelt a helyszín biztosításáért!
Bocsásson meg, Felség, de ami történt, az nem Han Miniszter úr hibája.
A Yanghwajinnal ellentétben So Gang kikötője gyakran fogad kereskedőhajókat is.
Ilyen körülmények között nehéz kialakítani a megfelelő biztonsági intézkedéseket.
Ha nem költöztette volna át So Gangba az adományokat, ez nem történhetett volna meg.
Szóval azt állítja, hogy mindez az én hibám?
Sose mernék ilyet feltételezni, Felség!
Most nem ez a legfontosabb, Felség.
Az adományok átadására holnap kerülne sor. Vendégeink bizonyára meg szeretnék majd tekinteni őket.
Az idei hűbéri adományok országunk páratlan kincseit jelképezik.
Ha megtudják, hogy eltűntek, azt nem fogják szó nélkül hagyni.
Meg tudod csinálni, Sung Song Yeon!
- Menj So Gangba, és derítsd ki, mi történt tegnap éjjel. - Igenis, Felség.
Tudnom kellett volna, hogy a darabka anyag, amire Han Tisztviselő az üzenetet írta, szintén jelentett valamit.
De nem jöttem rá, hogy az írásjelek a "kikötő" szót is jelenthetik.
Ez volt az, amit mindvégig terveztek.
Azt tervezték, hogy ellopják a hűbéri adományokat.
Mihezd kezd majd a találkozón?
- Fogadást rendezek, hogy feltartsam őket. - Egy fogadást?
Így van. Wang Yu nagykövet rajong a művészetekért.
Hívatok egy Királyi Festőt, és készíttetek vele egy festményt a nagykövet számára.
Először is jó kedvre kell derítenünk.
- Ki a Királyi Festészeti Akadémia képviselője? - Én vagyok az.
- Őfelsége, a Herceg beszélni kíván önnel. - A Herceg?
- Uram! - Hol van a többi damo?
Miért vagy itt, egyedül? A többi lány már elhagyta a palotát?
- Igen, Uram. - Mit tegyek?
Asszisztáltál már tájkép festésekor?
Nem, de portré készítésekor már igen.
Egy portré...
Készítsd elő az alapanyagokat, és jöjj velem.
- Hogyan? - Nagyon kevés az időnk. Sietned kell.
Egy hegy megfestéséhez hat színre van szükségünk. Melyek ezek?
Így van. Ez a fekete, a fehér, a sárga, a barna, a zöld és a kék.
Ha a fekete és a fehér festék nem teljesen tiszta, a festmény túlságosan fakó lesz.
Ha a sárga és a kék nem tiszta, akkor a festmény nem lesz élethű.
Amíg én festek, neked kell gondoskodnod arról, hogy a festékek tiszták maradjanak.
Képes leszel rá?
Azt kérdeztem, meg tudod-e csinálni?
- Mindent elkövetek majd, Uram. - Ezen országunk boldogulása múlhat.
Nem tudom, mi vár majd ránk, de életem legszebb festményét kell ma elkészítenem. Nem hibázhatunk.
- Megértetted? - Igen.
Induljunk.
Hát itt van.
Felség, a Királyi Festészeti Akadémia minisztere, Park művész megérkezett.
Felség...
- Jöjjenek velem. - Igenis.
- Mit csinálsz? - Hogyan? Jövök.
- Hát megérkeztek. - Igen. Látni kívánt minket, Felség?
Hallotta, milyen jelentőséggel bír ez a találkozó.
Minden az ön ecsetvonásain múlik.
- Kérem, tegyen meg mindent a sikerért. - Igenis, Felség.
- Ki ez a lány? - Ma ő lesz a damo segítőm.
Felség, a nagykövet megérkezett.
- Gondoskodjanak róla, hogy ne hibázzanak. - Igenis, Felség.
Menj, és készíts elő mindent.
- Elkalandozott a figyelmed! - B-... bocsásson meg, Uram!
Nem hibázhatunk. Képes vagy segíteni nekem?
- Hogyan? - Hallottad, mit mondott a Herceg.
Nem hagyhatom, hogy tönkretedd ezt a találkozót. Ha bizonytalan vagy, még hazamehetsz.
Nem, Uram. Meg tudom csinálni.
Mindent beleadok majd.
Igen, köszönöm.
Kérem, szolgálja ki magát.
Jó. Tartsd meg ezt a színt.
Igenis.
Hogy sikerült? Elnyerte Uraságod tetszését?
Még sose láttam ilyen zöld hegyeket vagy ilyen kék eget, Felség!
Azt beszélik, öt csoda létezik Chosun földjén, és ezek szerint ez nem csak legenda!
- És megtalálta mind az öt csodát? - Igen. A táj, a festmények...
A zene és az étel...
És persze végül: az asszonyok!
Bizonyára elnyerte a tetszését ez a lány, Excellenciás uram!
Ha már itt van, Chosun birodalmában, mind az öt csodát magáévá kell tennie!
Ma éjjel a lakosztályába küldöm ezt a lányt!
Vigyétek el és készítsétek elő ma estére.
Kérem, vegyen még.
Uram!
Excellenciás uram, ez a gyermek egy damo az Akadémián, nem pedig kurtizán.
Hogy merészelsz megszólalni egy ilyen helyen?
Excellenciás uram, kérem, hívasson inkább kurtizánokat. Ez a gyermek...
Elhallgass! Nincs különbség a damók és a kurtizánok között!
- Nem tudja a helyét? - Azonnal bocsássák el ezt az embert!
Felejtsük el. Nemkívánatos személynek érzem magam.
- Most elbúcsúzom. - Ne, Excellenciás uram!
Hogy hagyhatja, hogy egy ilyen alantas piktor elrontsa a kedvét?
- Vigyétek el a lányt! - Igenis, Excellenciás uram!
- Én... én... Uram! - Várjanak.
Engedjék el.
Magyar felirat: Brigi (brigichan@hotmail.com)
Timer & Editor: MrsKorea
A fordítás az angol verzió alapján készült. Segíts az ötleteiddel, javaslataiddal jobbá tenni!
Ez egy ingyenes fansub, rajongóktól rajongóknak. Kereskedelmi forgalmazása TILOS!
This is a FREE fansub. NOT for SALE!!! Get it for FREE @ d-addicts.com